
របាយការណ៍ ខែមីនា
ពីថ្ងៃទី០១ ដល់ថ្ងៃទី៣១ ខែមីនាឆ្នាំ២០២៤
I. អំពីកម្លាំង 
          កំលាំងសរុប ០៤នាក់ អវត្តមាន០០នាក់។
II. សកម្មភាព និងលទ្ធផលការងារ 
·  ថ្ងៃទី៥ខែមីនា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុមជំនួយកិច្ចការអនុវត្តច្បាប់អនុវត្តច្បាប់ បានអញ្ជើញចូលរួម សិក្ខាសាលា "ពិនិត្យ និងសម្រេច លើសេចក្តីព្រៀងចុងក្រោយ ផែនការយុទ្ធសាស្ត្រជាតិ៥ឆ្នាំ (២០២៤-២០២៨) ស្តីពីការប្រយុទ្ធប្រឆាំងអំពើជួញដូរមនុស្ស" នៅទីស្តីការក្រសួងមហាផ្ទៃ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ។ គោលបំណងនៃ សិក្ខាសាលា គឺដើម្បី ពិនិត្យ និងសម្រេច ទៅលើខ្លឹមសារនៃផែនការយុទ្ធសាស្ត្រ៥ ដែលបានដាក់ឲ្យពិភាក្សា ក្នុងការធ្វើបច្ចុប្បន្នភាព កែតម្រូវ និងលុបចោល នូវ គោលបំណងយុទ្ធសាស្ត្រ និងចង្កោមសកម្មភាពយុទ្ធសាស្ត្រ កាលពីកិច្ចពិភាក្សាកន្លងមក។ សិក្ខាសាលានេះធ្វើឡើងរយៈពេល៣ថ្ងៃ គិតចាប់ពីថ្ងៃទី៥ ដល់ទី ៧ ខែមីនា ឆ្នាំ២០២៤ ដោយសមាសភាពចូលរួមត្រូវបានបែងចែកជាក្រុម ទៅតាមយុទ្ឌសាស្ត្រទាំង៤ រួមមាន៖ •បង្ការទប់ស្កាត់ •អនុវត្តច្បាប់ •ការពារជនរងគ្រោះ •ច្បាប់ និងគោលនយោបាយ។ សមាសភាពរួមមានមកពីបណ្តារក្រសួងស្ថាប័ន នៃក្រុមការងារអន្តរក្រសួងនៃជំនាញនីមួយៗ ក្នុងរចនាសម្ព័ន្ធ គ.ជ.ប.ជ ព្រមទាំងអង្គការសង្គមស៊ីវិលដែលបម្រើការងារនៅក្នុងវិស័យដែលពាក់ព័ន្ធ។ នៅក្នុងថ្ងៃទី១ (05/03/2024) គឺក្រុមការងារជំនាញ លើវិស័យ បង្ការទប់ស្កាត់។ ថ្ងៃទី២ (06/03/2024) គឺក្រុមការងារជំនាញ លើវិស័យ អនុវត្តច្បាប់។ ថ្ងៃទី៣ (07/03/2024) គឺក្រុមការងារជំនាញ លើវិស័យ ការពារជនរងគ្រោះ។ ថ្ងៃទី៤ ខែមករា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ និងលោកជំទាវ ឧត្តមសេនីយ៍ឯក វេជ្ជ. ប៉ុណ្ណ សំខាន់ អគ្គលេខាធិការ គ.ជ.ប.ជ បានអញ្ជើញចូលរួមកិច្ចប្រជុំពិនិត្យ និងផ្តល់ធាតុចូលចុងក្រោយសម្រាប់របាយការណ៍ ពិនិត្យជាសកលតាមកាលកំណត់(UPR) ជុំទី៤ របស់កម្ពុជាជូនអង្គការសហប្រជាជាតិ ក្រោមអធិបតីភាព ឯកឧត្តម កែវ រ៉េមី ទេសរដ្ឋមន្ត្រី និងជាប្រធានគណៈកម្មាធិការសិទ្ធិមនុស្សកម្ពុជា នៅសាលប្រជុំទីស្តីការគណៈរដ្ឋមន្ត្រី។ កិច្ចប្រជុំនេះមានការអញ្ជើញចូលរួមពី ឯកឧត្តម លោកជំទាវ លោក លោកស្រីតំណាងក្រសួង ស្ថាប័នពាក់ព័ន្ធ ចំនួន៦៥នាក់ ស្ត្រី១១នាក់។
· ថ្ងៃទី១២ ខែមីនា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពិនិត្យវឌ្ឍនភាពការងារ ការរៀបចំកិច្ចប្រជុំ ផ្សព្វផ្សាយរបាយការណ៍ថ្នាក់ជាតិការងារប្រយុទ្ធប្រឆាំងអំពើជួញដូរមនុស្សឆ្នាំ២០២៣ លើកទិសដៅ ឆ្នាំ២០២៤ នាពេលខាងមុខនេះ ក្រោមអធិបតីភាពលោកជំទាវ ឧត្តមសេនីយ៍ឯក ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ មានការអញ្ជើញ ចូលរួមពី ឯកឧត្តម លោកជំទាវ អគ្គលេខាធិការរង ប្រធាន/អនុប្រធានក្រុមជំនួយកិច្ចការទាំង៦ ដែលជាប្រធាន អនុប្រធាន នៃក្រុមការងាររៀបចំកិច្ច ប្រជុំផ្សព្វផ្សាយរបាយការណ៍ថ្នាក់ជាតិ មាន៖ ក្រុមការងារទំនាក់ទំនងភ្ញៀវជាតិ អន្តរជាតិ និងឯកសារ, ក្រុមការងារពិធីការ និងបដិសណ្ឋារកិច្ច , ក្រុមការងារព័ត៌មានវិទ្យា រូបភាព និងផ្សព្វផ្សាយ, ក្រុមការងាររបាយការណ៍ និងដឹកជញ្ជូន, ក្រុមការងារចុះបញ្ជីវត្តមាន និងអាហារសម្រន់ ។
·  ថ្ងៃទី២០ ខែមីនា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមប្រជុំពិភាក្សា សេចក្តីព្រាងផែនការជាតិសម្រាប់អនុវត្ត កតិកាសញ្ញាពិភពលោក ស្តីពីទេសន្តេប្រវេស៍ប្រកបដោយសុវត្ថិភាព រៀបរយ និងស្របច្បាប់ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍គ.ជ.ប.ជ  ។ មានការអញ្ជើញចូលរួមពី លោកជំទាវ ឧ.ឯក វេជ្ជ ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ ជាអគ្គលេខាធិការង លោកប្រធាន អនុប្រធានក្រុមជំនួយកិច្ចការទាំង៦ នៃអគ្គលេខាធិការដ្ឋានគ.ជ.ប.ជ និង  តំណាងពីអង្គការទេសន្តរប្រវេសន៍អន្តរជាតិ (IOM) ចំនួន១៤រូប ។
· ថ្ងៃទី២៩ ខែមីនា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំ សវនកម្មផ្ទៃក្នុង សម្រាប់ការិយបរិច្ឆេទ ២០២៣ និងបណ្តាឆ្នាំពាក់ព័ន្ធ នៅអគ្គលេខាធិការដ្ឋាន នៃគ.ជ.ប.ជ ក្រោមអធិបតីភាព លោកជំទាវ ឧត្តមសេនីយ៍ឯក វេជ្ជ. ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម ឧត្តមសេនីយ៍ឯក ងួន ស្រេង អគ្គនាយកដ្ឋានសវនកម្មផ្ទៃក្នុង ក្រសួងមហាផ្ទៃ ។ មានការអញ្ជើញចូលរួមពីឯកឧត្តម ជាអគ្គនាយករងសវនកម្ម ប្រធាន អនុប្រធាននាយកដ្ឋាន មន្ត្រីពាក់ព័ន្ធរបស់ អគ្គនាយកដ្ឋាន សវនកម្មផ្ទៃក្នុង ឯកឧត្តម លោកជំទាវ ជាអគ្គលេខាធិការរង ប្រធានលេខាធិការដ្ឋាន ប្រធានក្រុមជំនួយកិច្ចការទាំង៦ នាយការិយាល័យ និងមន្រ្តីពាក់ព័ន្ធចំនុះអគ្គលេខាធិការដ្ឋាន គ.ជ.ប.ជ ។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែផល្គុន ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែមីនា ឆ្នាំ២០២៤
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែផល្គុន ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែមីនា ឆ្នាំ២០២៤
អគ្គលេខាធិការរង

